Almuevennen, 1843-04-05
Det er til Opmuntring for mine kjære unge danske Venner, der stunder til at indtræde i Kongens Tjeneste at jeg har foresat mig at anføre et Par Ord. Det har altid forekommet mig saa sørgeligt at høre, naar Sessionen stunder til: "Kunde jeg kun være saa lykkelig at trække mig frie!" eller at høre naar Sessionen var forbi: "Du var lykkelig at Du fik Frilod!" thi jeg kan ikke tænke mig hvori den Lykk bestaaer, uden det i al Fald skulde være en Gaardmands eneste Søn, der skikker sig godt og nødig kan undværes. Men Du, min unge Ven! paa noget over tyve Aar, som skal tjene alligevel, kan du vente at tjene Nogen bedre end Kongen og dit Fædreland, Til den Tjeneste bruges de Bedste af Landets Folk, kan Du ønske Dig bedre end at være iblandt disse, Du faaer dog der det Nødvendige af Klæder, Brød og Penge, og i denne Tjeneste læres Orden og Folkeskik, naar Du da efter disse faa Aars Forløb kommer hjem, saa kan du med stor Agtelse tjene Bonden eller en anden Mand, saa har Du lært at sætte og hænge Gaardens Tøi hvert paa sit Sted, og af din Mund høres ikke slige uværdige og uanstændige Ord, som ofte høres af dem der ikke have været i denne Tjeneste; jeg har omgaaedes med begge Slags Folk, men fundet stor Forskiel paa Agtpaagivenhed og Eftertanke hos dem. Jeg har selv tjent Fædrelandet i de urolige Aaringer, men jeg fandt mig ret godt tilfreds derved, og jeg lærte meget i den Tid som jeg ellers aldrig havde lært. Denne min Krigstjeneste agter jeg kortelig at berette, men først maa jeg i al Ærbødighed takke den ærede Forfatter af den i "Dansk Folkeblad, ottende Aargang Nr. 43–44, indrykkede Artikel med Overskrift De Danskes Feldttog i Holsten 1813, jeg har længe ikke læst Noget der har været mig kjærere end dette, thi i 18 paa 19de Aar som jeg nu har været i denne Egn, har jeg ikke truffet Een at tale med som havde været med der i den Tid, og det er den Jndrykkelse der har foranlediget mig til at skrive disse Linier, mine kjære unge Medmennesker til Oplysning og Eftertanke. 1808 den 2den Novbr. blev jeg i Lemvig i Jylland, udskreven til Soldat til fyenske Jnfanteri-Regiment; April 1809 fik jeg Ordre at møde den 1ste Mai i Næstved. Jeg med Flere reiste hjemme fra den 20de April, og da vi kom til Snoghøi fik vi Ordre til at møde i Frederits, hvor vi da fik Mundering og Gevær, og blev afdeelte til de Compagnier vi siden skulde tilhøre. Den 1ste Mai reiste vi under Commando derfra igjennem Fyen og kom den 8de til Næstved, hvor vi lærte. Den 10de Juli reiste vi derfra til Kjøge, til fyenske Jnfanteri-Regiment, og jeg til første Compagnie, den 14de Octbr. derfra til Roeskilde, den 21de Decbr. reiste vi derfra, og jeg til Smørumnedre, den 3die Febr. 1810 til Bastrup, den 7de igjennem Frederiksborg til Espendrup, den 28de tilbage igjen til Bastrup, den 6te April marscherede vi derfra igjennem Slangerup, Frederiksværk til Hald, den 26de Octbr. derfra igjennem Frederiksværk, Slangerup, Roeskilde, Ringsted, Slagelse, Korsøer, og kom den 1ste Novbr. til Nyborg i Fyen. Her og i Kjerteminde samt i Bønderbyerne der i Omegnen forblev vi til den 12te Marts 1812, da reiste vi derfra igjennem Odense, Middelfart, Kolding, Haderslev, Apenrade, Flensborg, Slesvig, og kom til Rendsborg den 22de. Hvad mener J nu, mine Venner, troe J ikke det var besværligt at reise saa lang en Vei, Jeg siger Rei; Soldaterstanden er et muntert Liv, er der ogsaa Een deriblandt som er noget forsagt, saa er der Ti til Opmuntring, vi ere Alle unge og raske, det gaaer daglig med Musik og Sang, og Benene gaaer uden at vi mærke det; vi udvide vores Kundskaber, vi see Meget som vi ikke for have seet, og vænnes til at hielpe os selv, saavel med at sye og vadske, som endog med at koge vores Spise. J Rendsborg lærte vi dette, om ikke for, til vores store Gavn; udenfor Rendsborg lærte vi ogsaa at tage af Jorden hvor der var høit, og fylde i hvor der var sidt, og dette har jeg siden gjort mange Steder paa mine Jorder, hvor jeg nu boer, vi fik vores Stykke daglig at gjøre istand, hvorfor vi fik en Present, det var udenfor vores Tjenestetid, og gik alletider muntert.